Adam Borzęcki
Borzęcki on Stoczniowiec Gdańskin kasvatti. Hän siirtyi jo 16-vuotiaana Ruotsiin MODO Hockeyn junioreihin kaudeksi 1994–1995, mutta Borzęcki palasi sieltä kasvattajaseuraansa vain kolmen kuukauden jälkeen ja debytoi Stoczniowiecin miesten joukkueessa pelaten Polska Liga Hokejowassa loppukaudella yhden ottelun. Kaudella 1995–1996 hän pelasi Stoczniowiecissä ja Zagłębie Sosnowiec yhteensä 30 runkosarjaottelua tehden yhden syöttöpisteen. Kaudella 1996–1997 Borzęcki pelasi Olimpia Sosnowiecin (aiemmin Zagłębie Sosnowiec) riveissä Itä-Euroopan liigaa.
David Dvořáček
Dvořáček on kotimaansa seuran Sparta Prahan kasvatti. Hän pelasi seuran alle 18-vuotiaiden joukkueessa vuosina 2007–2010. Viimeisellä vuodella hän pelasi myös 20-vuotiaiden joukkueessa. Elokuussa 2010 Dvořáček siirtyi Sparta Prahasta Tapparaan. Hän pelasi kauden Jääkiekon SM-liigakausi 2010–2011 pääasiassa A-nuorissa, joissa hän teki 42 ottelussa tehot 14+12=26. Hän debytoi SM-liigassa maaliskuussa 2011 ottelussa Pelicansia vastaan.